(પ્રતિનિધિ) અમદાવાદ, હરિયાણા વિધાનસભાની ચૂંટણીમાં ભાજપને સ્પષ્ટ બહુમતી નહી મળતા ભાજપના અગ્રણી અને કેન્દ્રીય ગૃહમંત્રી અમિત શાહ તાત્કાલિક અમદાવાદથી દિલ્હી દોડી ગયા હતાં અને ત્યાં તેઓએ હરિયાણામાં પુનઃ ભાજપની સરકાર રચાય તે માટેના સફળ પ્રયાસો કર્યા હતાં ગઈકાલે મોડીરાત સુધી જેજેએમના અગ્રણી દુષ્યંત ચૌટાલા સાથે મીટીંગ કરી હતી અને તેમના પ્રયાસો સફળ રહેતા આજે હરિયાણામાં સરકાર રચવાનો દાવો ભાજપ કરવાનો છે અને જેજેએમના ધારાસભ્યોને મંત્રી મંડળમાં પણ સ્થાન આપવામાં આવનાર છે.